Mount Washington (New Hampshire)

Mount Washington (1 917 moh.) er høyeste fjell i det nordøstre USA, beliggende i delstaten New Hampshire. Mount Washington er en av de syv toppene i fjellkjeden Presidential Range som er oppkalt etter hver sin amerikanske president. Presidential Range er del av White Mountains («Hvitfjellene»), som i sin tur utgjør en del av Appalachene.

Værmålinger på Mount Washington ble påbegynt 5. juni 1871,Salvatore Pagliuca: Winds of superhurricane force, 1934 og værstasjonen der ble kjent for å ha verdens verste vær med en lang rekke rekorder: Flest ødelagte værmålingsinstrumenter, mest vind i løpet av et døgn, og laveste vindtemperatur som er målt (vind på 160 km/t kombinert med -44℃ som er kaldere enn i Antarktis). «Det kan hende været er verre iblant, på en eller annen utgjestmild plass på planeten Jorden, men det finnes ennå ingen sikre målinger av det.»William Lowell Putnam: The Worst Weather on Earth: A History of the Mount Washington Observatory: «There may be worse weather, from time to time, at some forbidding place on Planet Earth, but it has yet to be reliably recorded.» 

Fjellet ligger på et punkt der værsystemer fra Canada og «de store sjøer» møter fuktig og relativt mild luft fra Atlanterhavet. Resultatet kan være ekstreme mengder snø og nådeløs vind. Det faller 6,25 m snø i året som legger seg seks meter høye fonner, og vinden blåser med orkans styrke (over 120 km/t) i to av tre vinterdager. Meteorologen Salvatore Pagliuca måtte surre et tau rundt livet, og to kolleger holde godt fast i andre enden, da han kjempet seg frem til sine utendørs måleinstrumenter 12. april 1934.Bill Bryson: I de dype skoger (s. 257), Gyldendal 1997, ISBN 82-05-35336-0 Den vårdagen satte fjellet rekord for høyeste vindhastighet målt på jordoverflaten med kast på 371,5 km/t,<ref>World Record Wind, hentet fra Wayback Machine</ref> en rekord som først ble slått av en syklon 10. april 1996 i Western Australia.Randi Mann: Experts didn't trust Earth's fastest wind speed datum because it was so extreme, 10. april 2023

Fra vestsiden kan toppen nås med Mount Washington cog railway. Fra østsiden kan man kjøre med bil opp til fjelltoppen på en buktende vei kalt Mount Washington Auto Road. Den drøyt 3 000 kilometer lange turløypa Appalachian Trail'' fra Georgia til Maine krysser også fjellet.

Mange har satt livet til på Mount WashingtonPeter Crane: Avalanche Deaths a Tragic Part of Mount Washington History, 15. juni 2001 siden nasjonalparken begynte å registrere dødsfall i 1849.Mount Washington’s fatalities, 9. mai 2019

 Referanser 

 Eksterne lenker 


Kategori:Appalachene
Kategori:Fjell i USA
Kategori:New Hampshires geografi
Kategori:Fjell over 1000 meter